***Anexa nr. 5 la adresa nr. 658/146587\_POCU/24.11.2022***

**Precizări**

**privind organizarea și desfășurarea programelor pentru dezvoltare profesională continuă acreditate**

***PROF III* și *PROF IV***

1. **Precizări generale privind organizarea activităților de formare din cadrul programelor *PROF III* și *PROF IV***

Programele pentru dezvoltare profesională continuă *PROF III – Management educațional în context mentoral* și *PROF IV – Coaching în procesul de predare-învățare-evaluare în context blended-learning* sunt acreditate prin OME nr. 4740/19.08.2022, iar activitățile de formare se organizează exclusiv în *sistem online:*

* *PROF III – Management educațional în context mentoral –* 16 credite profesionale transferabile, 64 ore, distribuite astfel:
* componenta *sincron -* 33 ore și
* componenta *asincron -* 31 ore;
* *PROF IV – Coaching în procesul de predare-învățare-evaluare în context blended-learning –* 16 credite profesionale transferabile, 64 ore, distribuite astfel:
* componenta *sincron -* 33 ore și
* componenta *asincron -* 31 ore.

Grupele de formabili vor reuni cadre didactice din aceeași unitate de învățământ sau din unități de învățământ diferite, dar cu același program școlar, astfel încât activitățile de formare să se organizeze, cu precădere, de luni până vineri, cu extindere în maximum 2 zile de sâmbătă.

În vederea asigurării calității formării și dobândirii competențelor, pentru implementarea programelor se va avea în vedere respectarea programului școlar, a dreptului la exercitarea profesiei și a legislației muncii:

* activitățile de formare, indiferent de forma de organizare și de tipul acestora (teoretice și practic-aplicative), vor fi planificate, organizate și desfășurate astfel încât:
* să nu se suprapună cu activitățile didactice de predare–învățare–evaluare și de instruire practică ale formabililor incluși în grupele respective;
* să fie asigurată respectarea programului școlar al formabililor;
* să se finalizeze nu mai târziu de ora 20.00, indiferent de tipul activității și indiferent de forma de organizare;
* în zilele de duminică, în zilele declarate sărbători legale și punțile determinate de acestea, prevăzute de legislația națională, nu se programează și nu se desfășoară activități de formare;
* procesul de formare în sistem mentoral implementat în cadrul programelor *PROF III* și *PROF IV* se desfășoară în școală, ca dezvoltare profesională, în formatul comunității de învățare, pe sistemul practicii pedagogice, nu în afara ei, nu prin scoaterea profesorilor de la cursuri și/sau prin plasarea lor în contexte de învățare externe procesului de învățământ și implică relația profesor-elev, **pe model de tip peer-learning**.

**2. Furnizorii programelor și formatorii implicați în implementarea programelor *PROF III* și *PROF IV***

**Implementarea programelor** pentru dezvoltare profesională continuă acreditate **va fi asigurată, în calitate de furnizori**, de către cele 11 case ale corpului didactic partenere în cadrul proiectului:

P5 - Casa Corpului Didactic Brăila

P6 - Casa Corpului Didactic *Grigore Tabacaru* Bacău

P7 - Casa Corpului Didactic Bistrița- Năsăud

P8 - Casa Corpului Didactic Constanța

P9 - Casa Corpului Didactic Dolj

P10 - Casa Corpului Didactic Hunedoara

P11 - Casa Corpului Didactic *Spiru Haret* Iași

P12 - Casa Corpului Didactic Ilfov

P13 - Casa Corpului Didactic Mureș

P14 - Casa Corpului Didactic Prahova

P15 **-** Casa Corpului Didactic Sălaj,

cu suportul universităților partenere în cadrul proiectului:

P1 - Universitatea *Lucian Blaga* din Sibiu

P2 - Universitatea *Transilvania* din Brașov

P3 - Universitatea *Dunărea de Jos* din Galați

P4 - Universitatea de Medicină, Farmacie, Științe și Tehnologie *George* *Emil Palade* din Târgu Mureș.

**Formatorii implicați** în implementarea programelor pentru dezvoltare profesională continuă acreditate *PROF III* și *PROF IV:*

* sunt membri ai *Corpului național de formatori în domeniul mentoratului de carieră didactică din învățământul preuniversitar*, înscriși în *Registrul național al formatorilor din învățământul preuniversitar,* aprobat prin Nota nr. 5231/DGMRURS/620/POCU\_146587/09.11.2022;
* sunt absolvenți – cadre didactice din învățământul preuniversitar - ai programelor *PROF I – Mentorat de carieră didactică* și *PROF II – Mentorat de practică pedagogică,* acreditate prin OME nr. 4618/2021;
* și-au exprimat disponibilitatea desfășurării activităților deformare în cadrul programelor de formare continuă acreditate *PROF III* și *PROF IV,* implementate în cadrul *proiectului PROF.*

În conformitate cu precizările art. 9 alin. (3) din OME nr. 6177/2022, activitatea desfășurată în calitate de formator, în programele *PROF III* și *PROF IV* în cadrul *proiectului PROF*, de către cadrele didactice înscrise în *Registrul formatorilor*, nu este remunerată.

Activitatea acestora se va desfășura la nivel național, în relație cu casele corpului didactic partenere în proiect, care au calitatea de furnizori ai programelor de formare și va fi precedată de o sesiune de instruire cu privire la conținuturile programelor *PROF III* și *PROF IV* și la strategia organizării și desfășurării activităților de formare.

Informațiile necesare formatorilor cu privire la organizarea și desfășurarea sesiunilor de instruire vor fi comunicate acestora prin intermediul caselor corpului didactic partenere în cadrul proiectului, furnizori ai programelor de formare continuă acreditate *PROF III* și *PROF IV*.

Având în vedere că în cadrul *proiectului PROF* este promovat modelul formării mentorale la nivelul comunității de învățare, activitățile de formare se vor organiza în format colaborativ (*co-training*), reunind echipe de 2-5 formatori/grupă.